דבי עושה את דאלאס

דבי עושה את דאלאס (באנגלית: Debbie does Dallas) הוא סרט פורנוגרפי משנת 1978 בכיכובה של במבי וודס. עלילת הסרט מתמקדת בקבוצת מעודדות המנסות להרוויח כסף במטרה לשלוח את דבי, הדמות הראשית, לדאלאס, טקסס, במטרה לנסות ולהתקבל ל"נערות הבוקרים של טקסס" ("Texas Cowgirls"), קבוצת מעודדות פיקטיבית המבוססת על קבוצת המעודדות האמיתית של קבוצת הדאלאס קאובויס. השחקנית הראשית, במבי וודס, ניסתה להתקבל לקבוצה בחייה האמיתיים, אך נופתה במהלך המבחנים. הסרט נחשב מצליח במיוחד, ומכר 50 אלף עותקים כשיצא בווידאו, מה שהפך אותו לסרט הווידאו הפורנוגרפי המצליח ביותר בתקופתו. הוא נחשב לאחד הסרטים החשובים ביותר במה שמוגדר כ"עידן הזהב של הפורנו", ונחשב גם היום לאחד מסרטי הפורנו המוכרים והידועים ביותר. למרות שמו של הסרט, עלילתו אינה מתרחשת בדאלאס, והדמות הראשית אינה מקיימת יחסי מין עם דמויות מדאלאס. לסרט יצאו מספר סרטי המשך וסרטי ספין אוף, ביניהם דבי עושה את ניו אורלינס, דבי עושה את וול סטריט, דבי עושה את דאלאס פעם נוספת וסרט נוסף שאינו קשור לסדרה, אך הוליד זיכיון משלו בשם דבי עושה כלים (Debbie Duz Dishes). בשנת 2002 הוצג לראשונה מעל במות אוף ברודוויי מחזמר המבוסס על הסרט, בשם דבי עושה את דאלאס: המחזמר (Debbie Does Dallas: The Musical) המחזמר אינו כולל סצינות מין מפורשות, אותן מחליפים שירים, ונכון לשנת 2015 הוא מוצג עדיין בארצות הברית ומחוצה לה. את הסרט ביים והפיק דייוויד באקלי תחת שם הבמה ג'ים קלארק. חלק מהסצינות צולמו במגרש הספורט של ברוקלין קולג' ובספרייה של מכון פראט בברוקלין, ניו יורק, ללא ידיעת ההנהלה וללא קבלת אישור. בעבר נפוצה שמועה לא מבוססת שטענה כי חלק מהסצינות צולמו באוניברסיטת סטוני ברוק בניו יורק, כולל סצנת הספרייה. חקירה בנושא העלתה כי הסיכויים לכך אינם סבירים, ונשיא חברת ההפקה מסר שהטענה אינה מעוגנת במציאות. קבוצת המעודדות של הדאלאס קאובויס הגישה תביעה נגד אחד מבתי הקולנוע שהציגו את הסרט בניו יורק בדרישה שלא יציג את הסרט, בטענה להפרת זכויות יוצרים ואף ניצחה בה (The Dallas Cowboys Cheerleaders v. Pussycat Cinema). בית המשפט לערעורים של ארצות הברית עבור הסבב השני אישר את החלטת בית המשפט המחוזי ותיאר את הסרט כ"סרט מיני מגעיל ומבחיל". טענת קבוצת המעודדות המקורית הייתה כי מפיקי הסרט יצרו חיקוי של מדיהן והשתמשו בהם לפרסום הסרט. בית הקולנוע טען כי המדים הם פריט פונקציונלי, אך הסבב השני מסר כי "ברור הוא גם כי אם עיצובו של פריט הוא לא פונקציונלי אך הוא רכש משמעות משנית, העיצוב שלו יכול להפוך לסימן רשום גם אם הפריט עצמו הוא פונקציונלי." ההחלטה ספגה ביקורת על בסיס פגיעה בחופש הביטוי, אך הסבב השביעי ציין בהחלטה אחרת כי "בלבול לגבי מימון או אישור, גם אם הסימן עצמו אינו מטעה את הצרכנים לגבי מקור הסחורה" יכול להספיק לטענה על הפרת זכויות יוצרים לפי חוק לנהאם(אנ'). בתיק נוסף שהתנהל בניו יורק (United States v. Various Articles of Obscene Merchandise) נמצא כי הסרט אינו מגונה. דו"ח מיס(אנ') של הוועדה של היועץ המשפטי של ממשלת ארצות הברית בנושא פורנוגרפיה שפורסם ב-1986 סיפק תיאורים גרפיים של סצינות הסקס בסרט וציטוטים לא מצונזרים של הדיאלוגים בו, דבר שתרם כנראה להפיכתו של הדו"ח לרב מכר. מפיצי הסרט שכחו לכלול אזהרת זכויות יוצרים בסרט כשהופץ. לאור זאת, בתיק שהתנהל בבית המשפט האזורי פסק השופט כי הסרט עבר באופן בלתי חוזר לרשות הציבור. הסרט הניב מספר סרטי המשך ורימייקים. על פי מאגר "Internet Adult Film Database" ישנם בזיכיון לא פחות מ-12 סרטים שהופקו בין השנים 1979 ל-2007. בספר Pornography and Seriality: The Culture of Producing Pleasure משנת 2013 צוטט העיתונאי דייוויד סליידן באומרו ש"לאף סרט פורנוגרפי לא נעשתה כמות רימייקים בתדירות גדולה כמו לדבי עושה את דאלאס". להלן רשימת הסרטים בזיכיון, לפי IAFD: Debbie Does Dallas (1979) Debbie Does Dallas 2 (1981) Debbie Does Dallas 3 (1985) Debbie Does Dallas 4 (1988) Debbie Does Dallas 5 (1988) Debbie Does Dallas Again (1993) Debbie Does Dallas 20th Anniversary Edition (1994) Debbie Does Dallas: The Next Generation (1998) Debbie Does Dallas '99 (1998) Debbie Does Dallas: The Revenge (2003) Debbie Does Dallas: East Vs West (2004) Debbie Does Dallas Again (2007) בין הספינאופים ניתן למצוא את הסרטים: Debbie Duz Dishes (1986) Debbie Does 'Em All (1986) Debbie Does Wallstreet (1991) Debbie Loves Dallas (2007) בשנת 2001 הועלה בפסטיבל הבינלאומי להצגות פרינג' בניו יורק המחזמר "דבי עושה את דאלאס: המחזמר" מאת סוזן ל' שוורץ. שנה לאחר מכן, בשנת 2002, החל המחזמר להציג אוף ברודוויי. בניגוד לסרט עליו הוא מבוסס, המחזמר אינו מציג יחסי מין מפורשים או עירום דבר שעורר אכזבה בקרב חלק מהצופים, שכן השמועות גרסו כי המחזמר כולל סצינות מפורשות, ומפיקיו לא טרחו לְהָזֵם אותן. המחזמר הציג ברחבי העולם, לעיתים תוך שהוא נוקט זווית "עסיסית" יותר וכוריאוגרפיה מפורשת יותר. הסיפור, הדיאלוגים והדמויות נותרו נאמנים למדי לסרט המקורי, כשבמקום סצינות המין נוספו שירים. חלק מהשירים נוספו לצורך יצירת אפקט קומי. נכון ל-2015 המחזמר מוצג עדיין ברחבי העולם. בשנת 2005 במסגרת סדרה תיעודית בשם הצד האפל של הפורנו (אנ') של ערוץ 4 הבריטי הופק סרט תיעודי המתאר את תהליך ההפקה ומסע הפרסום של הסרט. בין השאר מנסה הסרט להתחקות אחר תעלומת במבי וודס, כוכבת הסרט שנעלמה מתעשיית הפורנו קצת לאחר הפקת הסרט, על רקע חשדות לקשרים שלה עם המאפיה והסתבכויות עם ה-FBI. הסרט כלל ראיונות עם רובין בירד, שכיכבה לצידה בסרט ועם ביל קלי, סוכן FBI בדימוס שהיה מעורב במבצע ללכידת מפיקי פורנו. מדיה וקבצים בנושא דבי עושה את דאלאס בוויקישיתוף "דבי עושה את דאלאס", במסד הנתונים הקולנועיים IMDb (באנגלית) "דבי עושה את דאלאס", תסריט הסרט באתר Scripts.com (באנגלית) "דבי עושה את דאלאס", במסד הנתונים הקולנועיים KinoPoisk (ברוסית) John B. Manbeck, Robert Singer (2002). The Brooklyn film: essays in the history of filmmaking. McFarland & Company. p. 193. ISBN 0-7864-1405-7. Mansour, David (2005). From Abba to Zoom: A Pop Culture Encyclopedia of the Late 20th Century. Andrews McMeel Publishing. p. 114. ISBN 0-7407-5118-2. Miller, Jeffrey (2002). Ardor in the Court!: Sex and the Law. ECW Press. p. 152. ISBN 1-55022-528-6. Harless, James D (1985). Mass communication: An introductory survey. Dubuque, IA: W. C. Brown Co. Publishers. p. 355. ISBN 978-0697001245. Sam Stall, Lou Harry, Julia Spalding (2004). The encyclopedia of guilty pleasures: 1001 things you hate to love. Quirk Books. p. 182. ISBN 1-931686-54-8.{{cite book}}: תחזוקה - ציטוט: multiple names: authors list (link) Linda Williams (1999). Hard core: power, pleasure, and the "frenzy of the visible". University of California Press. p. 170. ISBN 0-520-21943-0. "Debbie Does Dallas - The Bambi Woods Interview: Part One". YesButNoButYes. "Debbie Did Not Do Stony Brook". Stony Brook Press. 20 ביולי 2008. אורכב מ-המקור ב-2008-09-25. נבדק ב-2008-08-17. {{cite news}}: (עזרה) See Tony Farmany, 12 J. Contemp. Legal Issues 275 "TRADEMARK LITIGATION: DILUTION: Dallas Cowboys Cheerleaders v. Pussycat Cinema", citing The American Legion v. Matthew, 144 F.3d 498 (7th Cir. 1998) Jeremy Harris Lipschultz (2008). Broadcast and internet indecency: defining free speech. Routledge. p. 69. ISBN 0-8058-5910-1. Christian Lerat (1989). La Cour suprême des États-Unis, pouvoirs et évolution historique. Presses Univ de Bordeaux. p. 241. ISBN 2-86781-067-1. Gardner, Eriq (26 באוקטובר 2011). "How a Nasty Legal Fight Over 'Deep Throat,' 'Debbie Does Dallas' Was Settled". The Hollywood Reporter. נבדק ב-20 באוגוסט 2014. {{cite news}}: (עזרה) M & A Associates v. VCX, 657 F.Supp. 454, conclusions: 27 (United States District Court April 8, 1987). “Although Arno asked Weisberg for copyright protection of the film in early 1979, Weisberg first became aware of the legal significance of the omission of the copyright notice from the film in January of 1981. Weisberg thus received "notice" of the defect at that latter date. See M. Kramer Mfg. Co. v. Andrews, 783 F.2d 421, 443 & n. 21 (4th Cir. 1986). Weisberg's failure to take reasonable [657 F.Supp. 463] efforts resulted in the film being irretrievably injected into the public domain "several months" later.” "Search: Debbie Does Dallas". iafd.com. IAFD. נבדק ב-5 במרץ 2015. {{cite web}}: (עזרה) Schaschek, Sarah (2013). Pornography and seriality : the culture of producing pleasure (First edition. ed.). Basingstoke: Palgrave Macmillan. ISBN 9781137359384. William A. Everett, Paul R. Laird (2008). The Cambridge Companion to the Musical. Cambridge University Press. p. 299. ISBN 0-521-86238-8. Natalie Guice Adams, Pamela Bettis (2003). Cheerleader!: an American icon. Palgrave Macmillan. p. 70,72. ISBN 1-4039-6184-0. Davies, Bree (4 במרץ 2015). "Debbie Does Dallas: The Musical". WestWord. נבדק ב-5 במרץ 2015. {{cite news}}: (עזרה)